laion/Wikipedia-Exotic huggingface dataset:
Flotilliadmiral

Flotilliadmiral on mitme riigi sõjaväeline auaste mereväes. Bulgaaria president annab Ministrite Nõukogu ettepanekul flotilliadmirali (bulgaaria keeles флотилен адмирал) auastme neile 1. järgu kapteni (капитан I ранг) aukraadis mereväelastele, kes on edukalt lõpetanud sõjaväeakadeemia kindralstaabi kursused. Bulgaaria mereväes on sellest madalam 1. järgu kapteni ja kõrgem kontradmirali (контраадмирал) auaste. Maaväes on see võrdne brigaadikindraliga. Aastatel 2000−2010 oli auastme nimeks brigaadiadmiral, seejärel kommodoor. Alates 2017. aastast on käibel nimetus flotilliadmiral. Leedu mereväes on flotilliadmiral (leedu keeles flotilės admirolas) kõrgem mereväekaptenist (jūrų kapitonas) ja madalam kontradmiralist (kontradmirolas). Maaväes on sellele vastav auaste brigaadikindral. Flotilliadmiral (läti keeles flotiles admirālis) on Läti mereväe esimene admiraliauaste. Sellest madalam on mereväekapteni (jūras kapteinis) ja kõrgem kontradmirali (kontradmirālis) auaste. Läti maaväes vastab sellele brigaadikindrali aukraad. 2020. aasta seisuga on see auaste antud vaid ühele mereväelasele. Rootsi mereväes kehtestati flotilliadmirali (rootsi keeles flottiljamiral) auaste 2000. aastal. See on madalam kontradmiralist (konteramiral) ja kõrgem komandörist (kommendör). Maaväes vastab sellele brigaadikindrali aukraad. Saksamaa Liitvabariigi mereväes võeti flotilliadmirali (saksa keeles Flotillenadmiral) auaste kasutusele 1955. aastal. See on madalam kontradmiralist (Konteradmiral) ja kõrgem mereväekaptenist (Kapitän zur See). Maaväes vastab sellele brigaadikindral. Mereväe meditsiiniteenistuses on flotilliadmiralile vastav aukraad admiralarst (Admiralarzt). Soome mereväes võeti flotilliadmirali (soome keeles lippueamiraali, rootsi keeles flottiljamiral) auaste kasutusele 1990. aastatel seoses brigaadikindrali auastme kehtestamisega. See on madalam kontradmiralist (kontra-amiraali) ja kõrgem kommodoorist (kommodori). Läti kaitseväe auastmed [1] Vaadatud 27. veebruar 2017.
Hilliard Ensemble

Hilliard Ensemble oli Suurbritannia meesvokaalansambel, mis tegutses aastatel 1974–2014 ning esitas keskaja, renessanss- ja barokkmuusikat. Ansambel on esitanud ka nüüdisaegsete heliloojate loomingut, näiteks Arvo Pärdi, John Cage'i ja Gavin Bryarsi teoseid. Ansambli nimi oli võetud 16.-17. sajandil elanud inglise maalikunstniku Nicholas Hilliardi järgi. Ansambli asutasid 1974 Paul Hillier, Errol Girdlestone, Paul Elliott ja David James. Aja jooksul on ansambli koosseis korduvalt muutunud. Ansambel lõpetas tegevuse detsembris 2014.
Afganistani riigihümn

Praegune Afganistani riigihümn võeti vastu 2006. aasta mais. Hümni sõnad kirjutas Abdul Bari Jahani ja muusika helilooja Babrak Wassa. Afganistani põhiseaduse järgi peab riigihümn olema puštukeelne, sisaldama fraasi "Allāhu Akbar" (Jumal on suurim) ja Afganistani rahvusrühmade nimetusi. Varem on riigil olnud viis hümni, mis olid kasutusel vastavalt aastatel 1926–1943, 1943–1973, 1973–1978, 1978–1992 ja 1992–2006.
Hüma Hatun

Hüma Hatun (osmanitürgi keeles: هما خاتون, umbes 1400 – september 1449) oli sultan Murad II neljas naine ja Mehmed II ema.
Kesk tänav (Jõgeva)

Kesk tänav on tänav Jõgeval, mis kulgeb raudteest lääne pool paralleelselt raudteega. Kesk tänaval asub Jõgeva Selver (aadress Kesk 3a/4). Varem asus Kesk tänaval linnavanem Johannes Võsu 1926. aastal ehitatud maja (aadressiga Kesk 4), mis oli sammastele toetuva torni ja mansardkatusega silmapaistvaim Jõgeva ehitis. Majas oli Johannes Võsu riidevärvimise töökoda ja notar Alfred Kivimäe kontor. Eesti NSV-s oli majas haigla. Pärast uue haiglahoone valmimist 1983. aastal jäi maja tühjaks ja hävis 1991. aastal tulekahjus. Praegu asub samal kohal (praeguse aadressiga Kesk 3) Estem Tehnikakaubad OÜ. http://www.jogevahaigla.ee/haigla/natuke-ajaloost/
Isamaasõda

Isamaasõda on patriootlik termin kaitsesõja tähistamiseks. Isamaasõda – korealaste nimetus aastatel 1592–1598 toimunud jaapani-korea sõdade kohta. Isamaasõda – Venemaa Keisririigi/NSV Liidu/Venemaa Föderatsiooni allikates kasutatav nimetus 1812. aastal toimunud Napoleon I Venemaa sõjakäigu kohta. Teine isamaasõda – vene nimetus aastatel 1914–1918 toimunud Esimese maailmasõja kohta. Suur Isamaasõda – Nõukogude Liidu ja Venemaa Föderatsiooni allikates kasutatav nimetus aastatel 1941–1945 toimunud Nõukogude Liidu-Saksamaa sõja kohta. Isamaasõda – Korea Rahvademokraatliku Vabariigi allikates kasutatav nimetus 1950–1953 toimunud Korea sõja kohta. Isamaasõda – Horvaatia allikates kasutatav nimetus aastatel 1991–1995 toimunud iseseisvussõja kohta. Isamaasõda – Ukraina presidendi väljapakutud nimetus 2014. aastal alanud Vene-Ukraina sõja kohta.
Gimli Glider

Gimli Glider on nimi, mis anti Air Canada Flight 143 lennukile Boeing 767. 23. juulil 1983 lõppes Boeing 767 kütus poolel teel Montrealist Edmontoni (Kanada) kõrgusel 12 500 meetrit (41 000 jalga). Kütuse vajalikust väiksema koguse põhjustas tankimisel mõõtesüsteemide muutuse tõttu tehtud viga (üleminek naeltelt kilogrammidele). Väga kogenud meeskonnal, kapten Robert Pearsonil (üle 15 000 lennutunni) ja esimesel ohvitseril (first officer) Maurice Quintalil (üle 7000 lennutunni) õnnestus planeerida (inglise keeles glide) ja maanduda Kanada kuninglike õhujõudude endises baasis Gimlis Manitobas. Lennukis oli 61 reisijat ja 8 meeskonnaliiget. Ohvriteta lõpplahendusele aitas kaasa kapten Pearsoni 10 aastat purilennukitega lendamise kogemust ja kaaspiloot Quintali väljaõpe Gimli lennuväljal. Aviation Safety Network. (vaadatud 27.07.2017) Richard Witkin. Jet's fuel ran out after metric conversion errors. New York Times, 30.07.1983. (vaadatud 27.07.2017) 'Gimli Glider' pilot recalls heroic landing of Air Canada 767 as famed plane put up for sale. National Post, 14. aprill 2013 Gimli Glider Exhibit Air Disasters: Gimli Glider (põhjalik selgitus ja analüüs)
The Killers

Mitte segi ajada Briti-ameerika indie rock bändiga The Kills The Killers on USA rokkansambel. Ansambli asutasid 2002 Brandon Flowers ja Dave Keuning. Ansambli nimi on võetud New Orderi laulu "Crystal" (2001) videoklipist, kus nime all "The Killers" esineb fiktiivne ansambel. Brandon Flowers – vokaal, klahvpillid Dave Keuning – kitarr, vokaal Mark Stoermer Ronnie Vannucci juunior 2004 "Hot Fuss" 2006 "Sam's Town" 2008 "Day & Age" 2012 "Battle Born" 2007 "Sawdust" (kogumik) 2009 "Live from the Royal Albert Hall" (kontsertalbum) 2013 "Direct Hits" (kogumik) Ansambli koduleht
Suhhobezvodnoje

Suhhobezvodnoje (vene keeles Сухобезводное) on asula Venemaal Nižni Novgorodi oblastis Külas elas 2016. aastal 6049 inimest ja 2021. aastal 5827 inimest. Asula tekkis 1930. aastatel seoses Unžlagi metsatööstuse arendamisega. Nõukogude ajal oli seal Unža sunnitöölaagri administratsioon. 1944. aastal sündis sealses vanglas Eesti arst Andres Ellamaa.
Someone like You (Adele'i laul)

"Someone Like You" on Suurbritannia laulja Adele'i laul ja singel. Singel on pärit Adele'i teiselt stuudioalbumilt "21". Laulu kirjutasid Adele ja Dan Wilson. Singel ilmus 24. jaanuaril 2011 Suurbritannias ja 9. augustil 2011 USAs. Singli tootis XL Recordings. Singel jõudis mitmete edetabelite tippu, nt UK Singles Charti ja Billboard Hot 100.
Be with You

"Be with You", The Banglesi laul albumilt "Everything", 1988 (singlina 1989) "Be with You" (hispaania keeles "Sólo me importas tú"), Enrique Iglesiase laul albumilt "Enrique", 2000 "Be with You", Atomic Kitteni laul albumitelt "Feels So Good (Special Edition)" ja "Ladies Night", 2002 "Be with You", Triinu Kivilaane laul albumilt "Now and Forever", 2008 "Be with You", Erasure'i laul albumilt "Tomorrow's World", 2011 "Be with You", Beyoncé laul albumilt "Dangerously in Love", 2003 "Be with You", Akoni laul albumilt "Freedom", 2008 "Be with You", Hannah' laul albumilt "Ballaadid 2", 2004 "Be with You", Roger Taylori laul albumilt "Fun on Earth", 2013 "Be with You", The Vampsi laul albumilt "Wake Up", 2015
Marija Fjodorovna (1847–1928)

Maria Sophia Fredericka Dagmar (26. november 1847 – 13. oktoober 1928) oli Venemaa keisri Aleksander III abikaasa, õigeusku ristituna Marija Fjodorovna. Ta oli Taani kuninga Christian IX ja Hessen-Kasseli Louise teine tütar. Aastail 1881–1894 oli ta Venemaa keisrinna. Marija Fjodorovna oli viimase Venemaa keisri Nikolai II ema. Dagmari isa sai Taani kuningaks 1863. aastal. Printsess Dagmar kasvas üles suures sõbralikus peres, kus oli kuus last: Frederik (1843–1912), Alexandra (1844–1925), Vilhelm (1845–1913), Dagmar (1847–1928), Thyra (1853–1933), Valdemar (1858–1939). Dagmari vanem vend oli Taani troonipärija, õde Alexandra abiellus 1863. aastal tulevase Suurbritannia kuninga Edward VII-ga, Vilhelm valiti samal aastal Kreeka kuningaks. 1864. aasta sügisel saabus Taani kuningakotta Venemaa keisri Aleksander II poeg, troonipärija Nikolai, eesmärgiks kihluda Dagmariga. Kihlus kuulutatigi välja, kuid abiellumiseni ei jõutud – Nikolai haigestus ja suri aprillis 1865. 1866. aasta suvel oli Taanis külaskäigul järgmine Venemaa troonipärija, Aleksander. Kuigi noorte liit oli nende vanemate suunatud ja soositud, tärkas Dagmari ja Aleksandri vahel siiras kiindumus ja armastus. Dagmar sõitis Venemaale juba septembris 1866. Oktoobris toimus õigeusku ristimine ning 9. novembril abiellus Marija Fjodorovna Peterburis troonipärija Aleksander Aleksandrovitšiga. Neil sündis kuus last: Nikolai (1868–1918) Aleksandr (1869–1870) Georgi (1871–1899) Ksenja (1875–1960) Mihhail (1878–1918) Olga (1882–1960) Marija Fjodorovnast sai Venemaa keisrinna 12. märtsil (vkj 1. märtsil) 1881, kui mõrvati keiser Aleksander II ja troonile tuli tema poeg Aleksander III. Kroonimispidustused toimusid 1883. aastal Moskvas. Keisri pere kolis Talvepaleest elama Gattšina paleesse (40 km kaugusel Peterburist), talvel viibiti Anitškovi palees (Peterburi kesklinnas). 1. novembril 1894 suri Aleksander III kõigest 49-aastaselt. 26. novembril abiellus uus keiser, poeg Nikolai, Hesseni printsessi Alixiga. Marija Fjodorovnast sai leskkeisrinna. Pärast revolutsioonilisi sündmusi Venemaal lahkus Marija Fjodorovna koos tütarde Ksenja ja Olgaga 1919. aasta märtsi lõpus Venemaalt. Pääsetee oli neile organiseerinud Marija Fjodorovna õde, Inglise kuninga George V ema Alexandra. Krimmi rannikult sõideti Suurbritannia lahingulaeval Marlborough Inglismaa kaudu Taani. Kopenhaageni lähedal suveresidentsis elas Marija Fjodorovna oma elupäevade lõpuni, ta suri 13. oktoobril 1928. Aastal 2006 maeti tema põrm ümber perekonna hauda Peeter-Pauli katedraalis. A. N. Bohanov, "Aleksander III. Impeeriumi venestaja", Kunst, 2014
Skyfall (laul)

"Skyfall" on Suurbritannia laulja Adele'i laul ja singel. Laul on James Bondi filmisarjast samanimelise filmi tunnusmeloodia. Laulu ei ole aga filmi soundtrack-albumil. Laulu kirjutasid Adele ja Paul Epworth. Singel ilmus 5. oktoobril 2012. Singli tootsid XL Recordings ja Columbia Records. 2013 pälvis laul Kuldgloobuse kategoorias "parim laul" ja Oscari selles samas kategoorias.
Jelenia Góra

Jelenia Góra (saksa keeles Hirschberg) on maakonnaõigustega linn Poolas Alam-Sileesia vojevoodkonnas. Jelenia Góra asub Bóbri jõe ääres. Linnas elab 87 017 elanikku (2006). Enne 1945 kuulus linn Saksamaale ja pärast seda läks Potsdami konverentsi ühe sätte järgi Poolale. 1927–1945 kandis linn nime Hirschberg im Riesengebirge. https://bdl.stat.gov.pl/api/v1/data/localities/by-unit/030210161011-0935802?var-id=1639616&format=jsonapi, vaadatud 3.10.2022.
Hirschberg

Hirschberg on mitme välismaa asula nimi: Hirschberg on Poola linna Jelenia Góra saksakeelne nimi Hirschberg on linn Saksamaal Tüüringi liidumaal Saale-Orla kreisis Hirschberg an der Bergstraße on linn Saksamaal Baden-Württembergi liidumaal ...
Vitsakimp

Vitsakimp (Witsakimp) oli huumoriajakiri, mis ilmus Viljandis aastatel 1908–1909 ajalehe Sakala lisana sagedusega kord kuus. Ajakiri sisaldas huumorit, satiiri, karikatuure ja jutukesi. Ajakirja andsid välja Ado Peet (1908) ja J. Kipper (1909). Vastutavad toimetajad olid Ado Peet (1908), J. Kipper ja Hans Turp (1909), tegevtoimetajad J. Kipper ja Hans Turp (1908). Ajakirja trükiti Viljandi trükikodades Ado Peet (1908), A. Rennit (1909). "Eesti Rahvusbibliograafia". Originaali arhiivikoopia seisuga 23. september 2018. Vaadatud 27. juulil 2017. Digari - Vitsakimp (Viljandi : 1908-1909)
Hovanštšina (ooper)

"Hovanštšina" on Modest Mussorgski viie vaatusega ooper. Mussorgski pooleli jäänud ooperi lõpetas Nikolai Rimski-Korsakov. Ooperi libreto kirjutas samuti Mussorgski. Ooper kanti esimest korda ette 9. veebruaril 1886 Peterburi Maria teatris. Ooperi tegevus toimub 1682 Moskvas, kui seal lühikest aega oli võimul vürst Ivan Hovanski.
Anna Johansson

Anna Frida Wiktoria Johansson (sündinud 29. mail 1971 Göteborgis) on Rootsi poliitik, ta kuulub Rootsi Sotsiaaldemokraatliku Töölispartei ridadesse. Ta oli 3. oktoobrist 2014 kuni 27. juulini 2017 Rootsi taristuminister.
Ulak

Ulak oli huumoriajakiri, mis ilmus aastatel 1907–1910 ajalehtede Kodumaa ja Maa ühistööna (1907, nr. 1–7), Meie Kodumaa (1907–1909) ja Sakala (1909–1910) lisana. Ajakirja levitati Viljandis 1907–1908, nr. 6 ; 1909, nr. 9 – 1910 ja Pärnus 1908, nr. 7 – 1909. Toimetaja ja väljaandja oli Andres Rennit. Ajakirja trükiti Viljandis "Andres Rennit" trükikojas ja Pärnus "J. Reimann" ("Meie Kodumaa") trükikojas. Ajakiri ilmus sagedusega üks kord kuus. Kaastööd tegid Oskar Gustavson Toomas Gutmann – karikaturist, pseudonüümina kasutas Joone Jaan ja T.G Aleksander Jõeäär A. Leppik-Parasmaa Peet Moorats – karikaturist, oli ka Ulaku päise autor Vassili Mölder Erik Obermann Peeter Pedajas Aleksei Rand Andres Rennit Aleksander Rosin – karikaturist, pseudonüüm VETO Bernhard Roopa August Tamman – karikaturist (1908), pseudonüüm Ataṁaṅṅ Gustav Tikerpuu Jaan Tomp Johann Udikas Jaan Vanakamar– karikaturist, pseudonüüm Rooskaja Konstantin Osvet – karikaturist, pseudonüüm K.W-ne. "Eesti Rahvusbibliograafia". Originaali arhiivikoopia seisuga 29. august 2017. Vaadatud 27. juulil 2017. Digari – Ulak
Kosjaleht

Kosjaleht (alapealkirjadega Kosja-, kirjanduse-, kunsti, pilkenalja- ja kergefarssi ajakiri (1917); Kirjanduse-, kunsti, pilkenalja- ja kerge farssi kuukiri (1918)) oli huumoriajakiri, mis ilmus Tallinnas 8. juulist 1917 kuni 10. oktoobrini 1919. Ajakirja toimetaja ja väljaandja oli Julius Ernst Meigas. Ajakiri ilmus sagedusega üks kord kuus. Lisaväljaannetena anti välja Jõululeht (1919) ja Kosjalehe kalender (1918). Ajakirja trükiti Tallinnas Meigase kirjastuses. Ajakiri suleti siseministri käsul. "Eesti rahvusbibliograafia". Originaali arhiivikoopia seisuga 30. juuli 2017. Vaadatud 27. juulil 2017. Endel Annus ja Tiina Loogväli (2002). Eestikeelne ajakirjandus 1766-1940. Tallinn: Eesti Akadeemiline Raamatukogu. Lk 320.
Christoph Adam von Richter (1694–1758)

Christoph Adam von Richter (28. veebruar/10. märts 1694 Tallinn – 19. veebruar/2. märts 1746 Uuemõisa) oli Läänemaa Uuemõisa ja Sutlepa mõisnik. Tema vanemad olid Rootsi kapten Otto Adam von Richter (1655–1732) ja Katharina Maria Forbus. Ta oli Liivimaa rüütelkonna sekretär, immatrikuleeriti 11/22. juunil 1746 Eestimaa rüütelkonda, oli Eestimaa maanõunik. 1728. aastal abiellus ta Barbara Hedwig von Oettingeniga (1712–1776). Ta suri meessoost järglasteta ja Uuemõisa mõis läks 1789. aastal Ludwig von Ungern-Sternbergile. Transéhe-Roseneck, Astaf von, Christoph Adam von Richter, Genealogisches Handbuch der baltischen Ritterschaften. Teil: Livland, Görlitz : Verl. für Sippenforschung und Wappenkunde Starke, 1929, s. 169 Genealogisches Handbuch der estländischen Ritterschaft
Karl von Ritter

Karl Ludwig von Ritter (1730, ristitud 18/29. septembril 1730 – 25. veebruar/9. märts 1800) oli Vasta mõisnik. Tema vanemad olid Atsalama (Aggimal) mõisnik Albrecht von Ritter (surnud 1750) ja Vasta mõisniku Otto Reinhold von Wrangelli tütar Helene von Wrangell. Ta abiellus 1769. aastal Veronika Eleonore von Hastferiga. Genealogisches Handbuch der estländischen Ritterschaft
Steffi Graf

Steffi Graf (õieti Stefanie Maria Graf; sündinud 14. juunil 1969 Mannheimis) on Saksamaa endine tennisist, kes oli maailma esimängija ja on olümpiavõitja. Teda peetakse üheks ajaloo parimaks naistennisistiks. Ta võitis kokku 22 suure slämmi turniiri. Grafi elukutselise tennisisti karjäär algas 1982. aastal. WTA edetabelis tõusis ta maailma esinumbriks 17. augustil 1987 ja püsis sellel kohal kokku 377 nädalat. 1988. aasta oli tema kõige edukam, mil ta võitis neli suure slämmi turniiri ja lisaks tuli Souli olümpiamängudel olümpiavõitjaks. Tema sellist saavutust hakati kutsuma kuldseks suureks slämmiks. Aastatel 1986–1989 ja 1999 valiti Graf Saksamaa aasta naissportlaseks. Graf lahkus profispordist 1999. aastal, kui ta oli 30-aastane ja asus WTA edetabelis kolmandal kohal. Ta algatas ja ka rahastas heategevusorganisatsiooni Children For Tomorrow. Steffi Graf oli tippsportlasena 176 cm pikk ja kaalus 64 kg. 2001. aastast on ta abielus Andre Agassiga ja neil on kaks last: poeg Jaden Gil (sündinud 2001) ja tütar Jaz Elle (sündinud 2003). Samal aastal ütles ta Saksa ajalehele Handelsblatt, et eelistab, kui teda kutsutakse Stefanie, aga mitte Steffi. http://news.bbc.co.uk/sport2/hi/tennis/1273774.stm Steffi Grafi koduleht
Peter Jakob von Schwengelm

Peter Jakob von Schwengelm (3/14. aprill 1770 Tallinn – 22. mai/3. juuni 1846 Peterburi) oli Kunda mõisnik ja Eestimaa rüütelkonna sekretär. Tema vanemad olid Kunda, Valkla ja Jäneda mõisnik Georg Wilhelm von Schwengelm (1740–1794) ja Anna Elisabeth von Osthoff (1747–1770). 1814. aastal pantis ta Kunda mõisa kümneks aastaks Peterburi kaupmehele Johann Valentin Schnackenburgile, 1822. aastal muudeti pandileping ostulepinguks. 1798. aastal abiellus ta Eleonore von Krüdeneriga (1779–1828). Nende ainus poeg oli Vene kindralmajor Georg von Schwengelm (1799–1857). http://www.ra.ee/apps/kinnistud/index.php/et/kinnistud/view?id=7799&knr=&hpr=&krundi_nr=&markus=&kinnistu_nimi=&eesnimi=&perenimi=&sisu=&perenimi_sisu=&majad=&tanav=&asustus_yksus=&asustus_yksus_sisu=&liht_otsing=Kunda&_xr=eNpLtDK0qs60MrBOtDKBMIqtjIyslLIz8%252FIyi0tKU%252FSLUxOLkjOCM3MLclKVgLKGhlZKOZkZJfH5JcWZeekgIVMrJe%252FSvJREsLSVUiGUNgTRFkDViXnppYnpYN1Ao1NLlKxrawEr9SXr Kinnistute register Genealogisches Handbuch der estländischen Ritterschaft Geni
Johann Friedrich von Silberarm

Johann Friedrich von Silberarm (surnud 1751, maetud Karkusel 10/21. mail 1751) oli Karkuse mõisnik. Tema vanemad olid Hatu mõisnik ja Viru ratsakompanii kapral Gabriel von Silberarm (surnud 1716) ja Katharina Schmidt (1671–1751). Karkuse mõis oli enne kuulunud tema emale ja õele Charlotte von Ludewigile. 1742. aastal pantis ta Aaviku talu 40 aastaks Joachim Johann Friedrichsenile. 11/22. juunil 1746 immatrikuleeriti ta Eestimaa rüütelkonda. http://www.ra.ee/apps/kinnistud/index.php/et/kinnistud/view?id=17134&knr=&hpr=&krundi_nr=&markus=&kinnistu_nimi=&eesnimi=&perenimi=&sisu=&perenimi_sisu=&majad=&tanav=&asustus_yksus=&asustus_yksus_sisu=&liht_otsing=Karkuse&_xr=eNpLtDK0qs60MrBOtDKBMIqtjIyslLIz8%252FIyi0tKU%252FSLUxOLkjOCM3MLclKVgLKGhlZKOZkZJfH5JcWZeekgIXMrJe%252FEouzSYogCK6VCKG0Ioi2A6hPz0ksT08HSQMNTS5Ssa2sBh4Ym0A%253D%253D Kinnistute register Genealogisches Handbuch der estländischen Ritterschaft
Arnold Ruubas

Arnold Ruubas (1/14. mai 1907 Kursi kihelkond, Tartumaa – 4. oktoober 1993 Lakewood, Ocean County, New Jersey, Ameerika Ühendriigid) oli eesti meier. Ta oli Elva ühispiimatalituse juhataja, 1936. aastal valiti ta Meierite Koja nõukogu liikmeks. 1944. aastal nimetati ta Elva raehärraks. Põgenes Ameerika Ühendriikidesse, oli Lakewoodi Pühavaimu koguduse juhatuse liige.
Mart Tammesild

Mart Tammesild (kuni 1936. aastani Mart Tibu; 2/14. aprill 1897 – 3. märts 1987) oli Eesti omavalitsustegelane. 1939. aasta kohalike omavalitsuste esinduskogude valimistel kandideeris ta Elva linnavolikokku ja sai 103 häält. Ta oli 1944. aastal Elva raehärra.
Passau Ülikool

Passau Ülikool (saksa keeles Universität Passau) on ülikool Saksamaal Passau linnas. Ülikool asutati aastal 1973, avati aga 1978.
Lacuna Coil

Lacuna Coil on Itaalia ansambel, kes viljeleb gooti ja alternatiivset metal'it. Ansambli varasemad nimed on Sleep of Right ja Ethereal. Ansambel asutati 1994. Cristina Scabbia Andrea Ferro Marco Coti Zelati Ryan Blake Folden Diego Cavallotti Ansambli koduleht
Lendas üle käopesa

"Lendas üle käopesa" (inglise keeles "One Flew Over the Cuckoo's Nest") on mitme teose pealkiri: "Lendas üle käopesa" on Ken Kesey romaan "Lendas üle käopesa" on Dale Wassermanni näidend eelmainitud romaani ainetel "Lendas üle käopesa" on Miloš Formani film eelmainitud romaani ainetel
Lielais Kristaps (festival)

Lielais Kristaps (läti keeles 'suur Kristaps') on Läti tähtsaim filmifestival, kus tutvustatakse Läti filmikunsti ja tunnustatakse Läti filmitegijaid. Festivali korraldatakse alates 1977. aastast Riias. Enne 1991. aastat toimus festival igal aastal, ent pärast seda kahe või kolme aasta tagant. Festivalil antakse auhindu paljudes kategooriates (nt 2009. aastal 24 kategoorias). Festival on nimetatud püha Kristoforuse järgi, kes läti mütoloogiasse on toodud keskaegses Riias tegutseva kangelasena[küsitav]. Festivali koduleht
Rahvusmaastik

Rahvusmaastik on mingi piirkonna väärtuslik maastik, mis on vastavalt tunnustatud. Soomes valiti 1992. aastal riigi iseseisvuse 75. aastapäevaga seotult 27 rahvusmaastikku. Eestis kavatsetakse rahvusmaastikud valida 2018. aastal riigi iseseisvuse 100. aastapäevaga seotult. Eesti rahvusmaastikena on esitatud näiteks Puhtu ja Laelatu bioloogiajaamad Tartu Toomemägi ja ülikoolihooned loopealsed puisniidud (paljude ettepanekutega) jm. National landscapes of FInland. Eesti hakkab otsima rahvusmaastikke. Bioneer. "Rahvusmaastik: Puhtu ja Laelatu". Originaali arhiivikoopia seisuga 22. jaanuar 2018. Vaadatud 21. jaanuaril 2018. "Rahvusmaastik: Tartu Toomemägi ülikooliga". Originaali arhiivikoopia seisuga 22. oktoober 2020. Vaadatud 29. juunil 2022. Loopealne kui Eesti rahvusmaastik. "Eesti rahvusmaastikud". Originaali arhiivikoopia seisuga 28. juuli 2017. Vaadatud 28. juulil 2017.
Literaturnaja Gazeta

Literaturnaja Gazeta (vene keeles Литературная газета) on Venemaa nädalaleht, mis käsitleb kirjanduse, ühiskonna ja poliitikaga seotud teemasid. Ajaleht ilmub aastast 1929. Ajalehe peatoimetus asub Moskvas. Ajalehe tippajal (1989) oli selle tiraaž üle 6,5 miljoni eksemplari. 2013 oli tiraaž 148 000 eksemplari. Ajalehe logol kujutatakse vene kirjanike Aleksandr Puškini ja Maksim Gorki portreesid. Ajalehe koduleht
Juhitava õhusõiduki kokkupõrge maa- või veepinnaga

Vastu maastikku juhitud lend (inglise keeles CFIT – controlled flight into terrain) on juhtum, mille korral lendurite juhitud õhusõiduk lendab vastu maa-/veepinda või sellel paiknevate takistuste vastu, ilma, et meeskond teadvustaks ohtu või jõuaks selle vältimiseks midagi ette võtta. Lühendi CFIT võtsid kasutusele Boeingu insenerid 1970. aastatel. Enamasti on CFIT põhjuseks teadvustamata olukord (inglise keeles loss of situational awareness), mida saab liigitada inimliku eksimuse alla. Eksimusel võivad olla süsteemsed põhjused (pardasüsteemide vead, lendude vale planeerimine, pilootide tihedad töögraafikud jms). Lennuamet. Riiklik lennuohutusprogramm[alaline kõdulink] (vaadatud 28.07.2017) K. C. Khurana Aviation Management: Global Perspectives., lk 161. (vaadatud 28.07.2017) National Academy of Engineering.Frontiers of Engineering: Reports on Leading-Edge Engineering from the 2008 Symposium., lk 88. (vaadatud 28.07.2017) SKYbrary. CFIT. (vaadatud 28.07.2017) Situational Awareness: Preventing CFIT Transport Canada (ingliskeelne õppeülevaade)
Locarno filmifestival

Locarno filmifestival on rahvusvaheline filmifestival, mis toimub Šveitsis Locarnos. Festivali loetakse Euroopa filmifestivalidest tähtsuselt neljandaks (tähtsamad on Cannes'i, Veneetsia ja Berliini filmifestival); kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammiga ehk A-kategooria festivalide hulka. Festival toimus esimest korda 1946. Festivali raames antakse välja Leopardi-nimelisi auhindu. Parima filmi kategoorias antakse välja peaauhind Kuldne Leopard (inglise keeles Golden Leopard). Festivali koduleht